גלעד עמית

גלעד עמית (נולד ב-30 במאי 1978) הוא קצין בצה"ל בדרגת אלוף-משנה, המשמש נספח זרוע היבשה בארצות הברית. קודם לכן שימש קצין אג"ם של פיקוד המרכז, מפקד חטיבת שומרון, נספח צה"ל במארינס ומפקד גדוד 50.

ביוגרפיה 
עמית נולד ביסוד המעלה. התגייס לצה"ל בנובמבר 1996, ושובץ בפלס"ר חטיבה 500, במסגרתו השתתף בלחימה בדרום לבנון. לאחר קורס קציני חי"ר שב לפלוגה ומונה למפקד צוות. בהמשך מונה למפקד פלוגת החוד של גדוד חרוב, ופיקד עליה בין היתר בקרב שכם, במבצע חומת מגן. לאחר מכן מונה למפקד פלס"ר 401 בין השנים 2003–2005. בהמשך שימש כסגן מפקד גדוד בחטיבת הנח"ל, בין היתר במהלך מלחמת לבנון השנייה. לאחר מכן יצא ללימודים.

בשנת 2010 הועלה לדרגת סא"ל ומונה למפקד גדוד "עוטף אילת", ופיקד עליו בין היתר במהלך מתקפת הטרור בדרום ישראל, את תפקידו סיים בשנת 2012. בהמשך שימש כמפקד גדוד 50 בין השנים 2012–2014. לאחר מכן שירת כנספח צה"ל במארינס בין השנים 2014–2016.  ב-1 ביוני 2016 הועלה לדרגת אל"ם ומונה למפקד חטיבת שומרון, ושימש בתפקיד עד 25 ביולי 2018. באוגוסט 2018 מונה לקצין אג"ם של פיקוד המרכז, תפקיד אותו מילא עד 18 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). בשנת 2021 מונה לנספח זרוע היבשה בארצות הברית.

חיים אישיים 
עמית מתגורר ביסוד המעלה, נשוי לטלי ואב לשלושה ילדים.

קישורים חיצוניים 
 
 ראובן זלץ, גורם צבאי מוסמך: "גדר תוקם גם באזור אילת", ערב ערב, מקומו העיר אילת, גיליון 2118, 26 באוקטובר 2011

הערות שוליים 

מפקדי גדודים בחטיבת הנח"ל
מפקדי חטיבת שומרון
קציני אג"ם של פיקוד המרכז
נספחי זרוע היבשה בארצות הברית
אלופי-משנה בצה"ל
בוגרי המכללה לביטחון לאומי
יסוד המעלה: אישים
ישראלים שנולדו ב-1978